
καταχωρημένο στα βιβλία σωματείων του Πρωτοδικείου Αθηνών με αριθμό μητρώου 883

ΔΕΛΤΙΟ ΤΥΠΟΥ

Η Ομοσπονδία μας στηρίζει το 2ο Αντιπολεμικό - Φιλειρηνικό 10ήμερο που διοργανώνει η Επιτροπή Ειρήνης Σαλαμίνας από την Τετάρτη 29 Απρίλη έως το Σάββατο 9 Μάη 2026, ημέρα της Αντιφασιστικής Νίκης των Λαών στο δημαρχείο Σαλαμίνας. 

Στην ανακοίνωσή της η Επιτροπή αναφέρει:  

«Μπορεί η τέχνη να σταματήσει τις σειρήνες του πολέμου; Σε ένα κόσμο που φλέγεται, η τέχνη και οι αγώνες δυναμώνουν τη ζωή»

Τι ρόλο παίζει ένας πίνακας ζωγραφικής, μια ζωγραφιά από παιδικά χέρια, ένα παραμύθι, ή ένα τραγούδι του Μάνου Λοΐζου, όταν ο ορίζοντας γεμίζει με τα σύννεφα  του πολέμου στην Ουκρανία, τη Γάζα, τη Μέση Ανατολή, το Ιράν, το Λίβανο, προαναγγέλλοντας έναν Γ’ Παγκόσμιο Πόλεμο;
Μπορεί ο πολιτισμός, οι τέχνες και ο αγώνας του λαού μας, να γίνουν το ανάχωμα απέναντι στη βαρβαρότητα  του πολέμου που θέλει τη χώρα μας και τη Σαλαμίνα –με τον Ναύσταθμο, και τις διάσπαρτες βάσεις των ΗΠΑ – ένα μόνιμο ορμητήριο και «πεδίο βολής» και στόχο αντιποίνων;».
Καλούμε κάθε απόστρατη/ο να συμμετέχει στις εκδηλώσεις του 10ήμερου, δηλώνοντας την αντίθεσή μας σε κάθε ιμπεριαλιστικό πόλεμο που για τα κέρδη των λίγων θυσιάζονται οι ζωές των πολλών, των λαών. 

Το 10ήμερο, αφιερωμένο στους στρατιωτικούς, τους ναύτες και τις οικογένειές τους, θα είναι μια ευκαιρία να απαιτήσουμε ως απόστρατοι:

· απεμπλοκή της Ελλάδας από τους ιμπεριαλιστικούς σχεδιασμούς και πολέμους,
· να σταματήσει εδώ και τώρα κάθε εμπλοκή της Ελλάδας στο βρώμικο πόλεμο των ΗΠΑ-Ισραήλ στο Ιράν, 
· να κλείσουν όλες οι ξένες στρατιωτικές βάσεις και τα στρατηγεία στην Ελλάδα, 
· να επιστρέψουν όλες οι ελληνικές Ένοπλες Δυνάμεις που βρίσκονται σε αποστολές εκτός συνόρων, οι φρεγάτες, τα πολεμικά αεροσκάφη, η ελληνική πυροβολαρχία patriot από τη Σαουδική Αραβία, το προσωπικό, 
· κανένας αξιωματικός, υπαξιωματικός, στρατιώτης εκτός συνόρων, 
· καμιά συμμετοχή – καμιά διευκόλυνση στην αμερικανοΝΑΤΟική μηχανή του θανάτου, με χρησιμοποίηση των δημόσιων υποδομών της χώρας που ο λαός μας έχει πληρώσει ακριβά,
· αποδέσμευση από ΝΑΤΟ - ΕΕ με τον λαό κυρίαρχο στον τόπο του,
· να μην πληρώσει ο λαός μας αλλά το κεφάλαιο τις οικονομικές συνέπειες του πολέμου.
Καλλιθέα, 28 Απρίλη 2026
Για το Διοικητικό Συμβούλιο

